
Amendamentul		1
Propunere de regulament
Considerentul 2
	

	Textul propus de Comisie
	Amendamentul

	(2)	Prin adoptarea Regulamentului (UE) 2021/1119 al Parlamentului European și al Consiliului5, Uniunea a consacrat în legislație un obiectiv obligatoriu de realizare a neutralității climatice la nivelul întregii economii până în 2050, reducând astfel emisiile nete la zero până la data respectivă, și un obiectiv de a realiza emisii negative în perioada ulterioară; în plus, a stabilit un obiectiv climatic intermediar obligatoriu al Uniunii pentru 2030 și a prevăzut stabilirea unui obiectiv climatic intermediar la nivelul Uniunii pentru 2040.
	(2)	Prin adoptarea Regulamentului (UE) 2021/1119 al Parlamentului European și al Consiliului5, Uniunea a consacrat în legislație un obiectiv obligatoriu de realizare a neutralității climatice la nivelul întregii economii până în 2050, reducând astfel emisiile de gaze cu efect de seră la zero emisii nete până la data respectivă, și un obiectiv de a realiza emisii negative în perioada ulterioară. În plus, regulamentul respectiv a stabilit un obiectiv climatic intermediar obligatoriu al Uniunii pentru 2030 și a prevăzut stabilirea unui obiectiv climatic intermediar la nivelul Uniunii pentru 2040.

	__________________
	__________________

	5 Regulamentul (UE) 2021/1119 al Parlamentului European și al Consiliului din 30 iunie 2021 de instituire a cadrului pentru realizarea neutralității climatice și de modificare a Regulamentelor (CE) nr. 401/2009 și (UE) 2018/1999 („Legea europeană a climei”) ( JO L 243, 9.7.2021, p. 1, ELI: http://data.europa.eu/eli/reg/2021/1119/oj).
	5 Regulamentul (UE) 2021/1119 al Parlamentului European și al Consiliului din 30 iunie 2021 de instituire a cadrului pentru realizarea neutralității climatice și de modificare a Regulamentelor (CE) nr. 401/2009 și (UE) 2018/1999 („Legea europeană a climei”) ( JO L 243, 9.7.2021, p. 1, ELI: http://data.europa.eu/eli/reg/2021/1119/oj).


Amendamentul		2

Propunere de regulament
Considerentul 3
	

	Textul propus de Comisie
	Amendamentul

	(3)	Ținând seama de avizul științific al Consiliului științific consultativ european privind schimbările climatice și pe baza unei evaluări detaliate a impactului, Comisia a prezentat un obiectiv recomandat de reducere cu 90 % a emisiilor nete de gaze cu efect de seră în comparație cu nivelurile din 1990 pentru 2040 în Comunicarea sa din 6 februarie 2024 intitulată „Asigurarea viitorului nostru: Obiectivul climatic al Europei pentru 2040 și calea către neutralitatea climatică până în 2050 pentru o societate durabilă, justă și prosperă6 .
	(3)	Ținând seama de avizul științific al Consiliului științific consultativ european privind schimbările climatice („Consiliul consultativ”) și pe baza unei evaluări detaliate a impactului, Comisia a prezentat un obiectiv recomandat de reducere cu 90 % a emisiilor nete de gaze cu efect de seră în comparație cu nivelurile din 1990 pentru 2040 în comunicarea sa din 6 februarie 2024 intitulată „Asigurarea viitorului nostru – Obiectivul climatic al Europei pentru 2040 și calea către neutralitatea climatică până în 2050 pentru o societate durabilă, justă și prosperă6 .

	__________________
	__________________

	6 COM(2024) 63 final.
	6 COM(2024) 63 final.



Amendamentul		3

Propunere de regulament
Considerentul 4
	

	Textul propus de Comisie
	Amendamentul

	(4)	Pentru a propune obiectivul climatic al Uniunii pentru 2040, Comisia a luat în considerare cele mai bune și mai recente dovezi științifice disponibile, inclusiv cele mai recente rapoarte ale Grupului interguvernamental privind schimbările climatice (IPCC) și ale Consiliului consultativ; impactul social, economic și de mediu, inclusiv costurile lipsei de acțiune; necesitatea de a asigura o tranziție justă și echitabilă din punct de vedere social pentru toți; rentabilitatea și eficiența economică; competitivitatea economiei Uniunii, în special a întreprinderilor mici și mijlocii și a sectoarelor care sunt cele mai expuse la relocarea emisiilor de carbon; cele mai bune tehnologii disponibile, eficiente din punctul de vedere al costurilor, sigure și scalabile; eficiența energetică și principiul „eficiența energetică înainte de toate”, accesibilitatea prețurilor energiei și siguranța alimentării cu energie; echitatea și solidaritatea între statele membre și în interiorul acestora; necesitatea de a asigura eficacitatea de mediu și o evoluție graduală în timp; necesitatea de a menține, gestiona și îmbunătăți absorbanții naturali pe termen lung și de a proteja și reface biodiversitatea, inclusiv în mediul marin; nevoile și oportunitățile în materie de investiții; evoluțiile internaționale și eforturile întreprinse pentru îndeplinirea obiectivelor pe termen lung ale Acordului de la Paris și a obiectivului final al Convenției-cadru a Organizației Națiunilor Unite privind schimbările climatice (CCONUSC); informațiile existente despre bugetul orientativ estimat al Uniunii privind gazele cu efect de seră pentru perioada 2030-2050.
	(4)	Pentru a propune obiectivul climatic al Uniunii pentru 2040, Comisia a luat în considerare cele mai bune și mai recente dovezi științifice disponibile, inclusiv cele mai recente rapoarte ale Grupului interguvernamental privind schimbările climatice (IPCC) și ale Consiliului consultativ; impactul social, economic și de mediu, inclusiv costurile lipsei de acțiune; necesitatea de a asigura o tranziție justă și echitabilă din punct de vedere social pentru toți; rentabilitatea și eficiența economică; competitivitatea economiei Uniunii, în special a întreprinderilor mici și mijlocii și a sectoarelor care sunt cele mai expuse la relocarea emisiilor de carbon; cele mai bune tehnologii disponibile, eficiente din punctul de vedere al costurilor, sigure și scalabile; eficiența energetică, inclusiv principiul „eficiența energetică înainte de toate”, accesibilitatea prețurilor energiei și siguranța alimentării cu energie pentru toate statele membre; echitatea și solidaritatea între statele membre și în interiorul acestora; necesitatea de a asigura eficacitatea de mediu și o evoluție graduală în timp; necesitatea de a menține, gestiona și îmbunătăți absorbanții naturali pe termen lung și de a proteja și reface biodiversitatea, inclusiv în mediul marin; nevoile și oportunitățile în materie de investiții; evoluțiile internaționale și eforturile întreprinse pentru îndeplinirea obiectivelor pe termen lung ale Acordului de la Paris și a obiectivului final al Convenției-cadru a Organizației Națiunilor Unite privind schimbările climatice (CCONUSC); informațiile existente despre bugetul orientativ estimat al Uniunii privind gazele cu efect de seră pentru perioada 2030-2050.



Amendamentul		4

Propunere de regulament
Considerentul 5
	

	Textul propus de Comisie
	Amendamentul

	(5)	Pentru a atinge obiectivul climatic pentru 2040, este esențial, printre altele, să se pună pe deplin în aplicare cadrul convenit pentru 2030, să se asigure și să se ofere sprijin pentru competitivitatea și reziliența industriei europene, să se asigure parcursuri de tranziție bazate pe cele mai bune tehnologii disponibile eficiente din punctul de vedere al costurilor, sigure și scalabile, să se pună un accent mai mare pe o tranziție justă care să nu lase pe nimeni în urmă, să se asigure o concurență loială cu partenerii internaționali, să se decarbonizeze sistemul energetic cu toate soluțiile energetice cu emisii zero și scăzute de dioxid de carbon (inclusiv energia din surse regenerabile, energia nucleară, eficiența energetică, stocarea, CSC, CUC, eliminarea dioxidului de carbon, energia geotermală și hidroenergia și toate celelalte tehnologii energetice cu zero emisii nete) și să se organizeze un dialog strategic privind cadrul post-2030 cu toate sectoarele relevante. Prin Pactul pentru o industrie curată, UE instituie condițiile pentru o tranziție reușită, punând accentul atât pe decarbonizare, cât și pe reînnoirea industrială, inclusiv pe mecanisme de sprijin pentru industria europeană, pe un acces mai bun la finanțarea publică și privată, pe condiții de concurență echitabile la nivel mondial și pe condiții favorizante clare pentru adoptarea și extinderea tehnologiilor curate, în vederea consolidării competitivității industriale și a inovării în UE.
	(5)	Pentru a atinge obiectivul climatic pentru 2040, este esențial, printre altele, să se pună pe deplin în aplicare cadrul convenit de politici pentru 2030, să se asigure competitivitatea și reziliența industriei europene și să se ofere sprijin pentru a o consolida și stimula, să se asigure existența unor sisteme alimentare durabile, precum și reziliența comunităților rurale și a securității alimentare mulțumită unui sector agricol european durabil și solid, să se asigure parcursuri de tranziție bazate pe cele mai bune tehnologii disponibile eficiente din punctul de vedere al costurilor, sigure și scalabile și să se pună un accent mai mare pe o tranziție justă pentru regiunile, sectoarele și gospodăriile vulnerabile afectate, care să nu lase pe nimeni în urmă, de exemplu prin sprijin acordat prin intermediul Fondului social pentru climă, în tranziția către neutralitatea climatică. Mai mult, este esențial să se asigure o concurență loială cu partenerii internaționali și să se utilizeze în mod eficient toate instrumentele economice ale UE pentru a descuraja și contracara practicile comerciale neloiale, să se decarbonizeze sistemul energetic printr-o abordare neutră din punct de vedere tehnologic, care să includă toate soluțiile energetice cu emisii zero sau cu emisii scăzute de dioxid de carbon (inclusiv energia din surse regenerabile, energia nucleară, eficiența energetică, stocarea, CSC, CUC, eliminarea dioxidului de carbon, energia geotermală, hidroenergia, soluțiile bioenergetice durabile și toate celelalte tehnologii energetice actuale și viitoare cu zero emisii nete), să se reducă dependența de importuri și să se diversifice sursele UE de materii prime critice, și să se organizeze un dialog strategic privind cadrul post-2030 cu toate sectoarele relevante, inclusiv industria și transporturile.



Amendamentul		5

Propunere de regulament
Considerentul 5 a (nou)
	

	Textul propus de Comisie
	Amendamentul

	
	(5a)	În concluziile sale din 23 octombrie 2025, Consiliul European a afirmat că sporirea competitivității Uniunii, consolidarea rezilienței acesteia și promovarea tranziției verzi sunt obiective care se consolidează reciproc și care trebuie urmărite împreună și a solicitat intensificarea urgentă a eforturilor de asigurare a aprovizionării cu energie curată și la prețuri accesibile și de construire a unei veritabile uniuni energetice înainte de 2030, inclusiv prin mobilizarea noului grup operativ pentru uniunea energetică, precum și accelerarea lucrărilor menite să reducă prețurile la energie și să sprijine producția durabilă de energie pe plan intern în Uniune. În vederea asigurării unei tranziții în direcția neutralității climatice care să fie echitabilă și justă, pragmatică și echilibrată din punct de vedere social și cu un bun raport cost-eficacitate, ținând seama de diferitele circumstanțe naționale, investițiile din sectorul privat și cele din sectorul public, inclusiv cele efectuate prin finanțare din partea Uniunii, vor fi un factor de sprijin strategic pentru tranziția curată, de pildă prin susținerea și accelerarea implementării și a comercializării tehnologiilor inovatoare în toate statele membre, prin sprijinirea accesului la reînnoirea și decarbonizarea industrială, a producției de tehnologii curate și a modernizării sistemelor energetice, precum și prin furnizarea de soluții la prețuri accesibile pentru toate sectoarele economice și pentru cetățenii din întreaga Uniune. Pactul pentru o industrie curată instituie condițiile pentru o tranziție reușită, punând accentul atât pe decarbonizare, cât și pe reînnoirea industrială, ceea ce va contribui la creșterea cererii pentru produse „made in Europe”, și înființează totodată mecanisme de sprijin pentru industria europeană, printre care Banca de Decarbonizare Industrială și noul cadru simplificat în materie de ajutoare de stat.



Amendamentul		6

Propunere de regulament
Considerentul 5 aa (nou)
	

	Textul propus de Comisie
	Amendamentul

	
	(5aa)	În plus, Consiliul European a amintit, de asemenea, în concluziile sale din 23 octombrie 2025, necesitatea urgentă de a intensifica eforturile colective pentru a asigura reînnoirea, modernizarea și decarbonizarea industrială a Europei într-un mod neutru din punct de vedere tehnologic. În acest context, a subliniat că ar trebui să se acorde o atenție deosebită industriilor tradiționale, în special industriei autovehiculelor, transportului maritim și aviației, precum și industriilor mari consumatoare de energie, cum ar fi industriile siderurgică, metalurgică și chimică, industria cimentului, industria sticlei și ceramicii, precum și industria celulozei și hârtiei, astfel încât acestea să rămână reziliente și competitive pe o piață mondială și într-un mediu geopolitic dificil. În acest sens, Consiliul European a salutat recenta propunere a Comisiei de a proteja sectorul siderurgic european împotriva efectelor inechitabile ale supracapacității mondiale. Acesta a salutat intenția Comisiei de a progresa în ceea ce privește reexaminarea prevăzută în cadrul Regulamentului privind standardele de performanță privind emisiile de CO2 pentru autoturisme și camionete și a solicitat prezentarea rapidă a acestei propuneri, ținându-se cont de neutralitatea tehnologică și de conținutul european. În acest context, Consiliul European a salutat, de asemenea, recenta scrisoare din partea Președintei Comisiei cu privire la climă și competitivitate.



Amendamentul		7

Propunere de regulament
Considerentul 5 b (nou)
	

	Textul propus de Comisie
	Amendamentul

	
	(5b)	Pactul pentru o industrie curată pune totodată accentul și pe un acces mai bun la finanțarea publică și privată, pe o piață energetică a Uniunii integrată și interconectată, care să asigure securitatea energetică, pe promovarea economiei circulare, pe condiții de concurență echitabile la nivel mondial, inclusiv prin punerea în aplicare efectivă a CBAM și extinderea sa la mărfurile din aval, pe introducerea unor măsuri de combatere a eludării și a unor măsuri prin care să se abordeze problema relocării emisiilor de dioxid de carbon la export, precum și pe condiții favorizante clare, precum simplificarea procedurilor de autorizare și adoptarea și extinderea tehnologiilor curate, în vederea consolidării avantajului concurențial al Uniunii și a competitivității industriale, precum și a inovării în UE, ținând cont de contextul geopolitic dificil.



Amendamentul		8

Propunere de regulament
Considerentul 7
	

	Textul propus de Comisie
	Amendamentul

	(7)	Ar trebui să se acorde prioritate reducerii emisiilor interne de gaze cu efect de seră, completând-o cu creșterea absorbțiilor, inclusiv prin recurgerea la soluții naturale și tehnologice. La elaborarea pachetului de politici post-2030, ar trebui să se acorde atenția cuvenită contribuției reducerii brute a emisiilor în raport cu absorbțiile naturale și tehnologice. Absorbțiile bazate pe natură și absorbțiile industriale joacă un rol din ce în ce mai important în economia Uniunii în următoarele decenii, având în vedere necesitatea de a echilibra emisiile și absorbțiile de gaze cu efect de seră cel târziu până în 2050 și emisiile negative ulterioare. Vor fi dezvoltate stimulente în contextul revizuirii Directivei 2003/87/CE a Parlamentului European și a Consiliului7 în 2026, în cadrul căreia Comisia intenționează să prevadă eliminări permanente interne de dioxid de carbon în sistemul de comercializare a certificatelor de emisii de gaze cu efect de seră în cadrul Uniunii („EU ETS”) pentru a compensa emisiile reziduale din sectoarele greu de redus.
	(7)	Ar trebui să se acorde prioritate reducerii emisiilor interne de gaze cu efect de seră, completând-o cu creșterea absorbțiilor, inclusiv prin recurgerea la soluții naturale și tehnologice. La elaborarea pachetului de politici post-2030, ar trebui să se acorde atenția cuvenită contribuției reducerii brute a emisiilor în raport cu absorbțiile naturale și tehnologice. Absorbțiile naturale au caracteristici de care ar trebui să se țină seama, cum ar fi structura de vârstă a pădurilor, proporția de soluri organice, variabilitatea naturală și incertitudinile legate de impactul schimbărilor climatice, de perturbările naturale și de modificările metodologiilor. Absorbțiile naturale și absorbțiile industriale joacă un rol din ce în ce mai important în economia Uniunii în următoarele decenii, având în vedere necesitatea de a echilibra emisiile și absorbțiile de gaze cu efect de seră cel târziu până în 2050 și emisiile negative ulterioare. Vor fi instituite măsuri de stimulare în contextul revizuirii Directivei 2003/87/CE a Parlamentului European și a Consiliului7 în 2026, ocazie cu care Comisia intenționează să prevadă includerea absorbțiilor permanente de dioxid de carbon interne în schema UE de comercializare a certificatelor de emisii („EU ETS”) pentru a compensa emisiile reziduale greu de redus. Sectorul exploatării terenurilor, al schimbării destinației terenurilor și al silviculturii are de jucat un rol central într-o bioeconomie durabilă și circulară și are potențialul de a oferi beneficii climatice și de mediu pe termen lung, contribuind la tranziția curată a economiei UE și reducând dependențele prin înlocuirea materialelor pe bază de combustibili fosili.

	__________________
	__________________

	7 Directiva 2003/87/CE a Parlamentului European și a Consiliului din 13 octombrie 2003 de stabilire a unei scheme de comercializare a certificatelor de emisii de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32, ELI: http://data.europa.eu/eli/dir/2003/87/oj).
	7 Directiva 2003/87/CE a Parlamentului European și a Consiliului din 13 octombrie 2003 de stabilire a unei scheme de comercializare a certificatelor de emisii de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32, ELI: http://data.europa.eu/eli/dir/2003/87/oj).



Amendamentul		9

Propunere de regulament
Considerentul 7 a (nou)
	

	Textul propus de Comisie
	Amendamentul

	
	(7a)	Deși unele politici de susținere au fost deja puse în aplicare, iar impactul lor este deja vizibil, acest lucru nu este încă valabil pentru toți. Comisia ar trebui să continue să își consolideze inițiativele legate de cadrul favorabil și să depună eforturi să accelereze adoptarea acestora pentru a se asigura că sunt reunite condițiile necesare pentru susținerea industriei europene și a cetățenilor pe tot parcursul tranziției, cu respectarea deplină a dreptului Uniunii.



Amendamentul		10

Propunere de regulament
Considerentul 8
	

	Textul propus de Comisie
	Amendamentul

	(8)	Uniunea dispune de un cadru de reglementare pentru atingerea obiectivului climatic pentru 2030. Printre actele legislative de punere în aplicare a obiectivului respectiv se numără Directiva 2003/87/CE, care instituie EU ETS, Regulamentul (UE) 2018/842 al Parlamentului European și al Consiliului8 , care a introdus obiective naționale de reducere a emisiilor de gaze cu efect de seră până în 2030, și Regulamentul (UE) 2018/841 al Parlamentului European și al Consiliului9, care prevede obiective de absorbție netă a emisiilor de dioxid de carbon pentru sectorul exploatării terenurilor. Comisia ar trebui să evalueze modul în care legislația relevantă a Uniunii ar trebui modificată pentru a atinge obiectivul climatic pentru 2040. La elaborarea viitoarei arhitecturi, Comisia ar trebui să pregătească evaluări detaliate ale impactului, inclusiv impactul asupra competitivității și a întreprinderilor mici și mijlocii, și să ia în considerare luarea măsurilor necesare, inclusiv a propunerilor legislative, după caz. O serie de elemente menite să faciliteze atingerea obiectivului pentru 2040 ar trebui să fie reflectate în mod corespunzător, inclusiv o potențială contribuție limitată la obiectivul pentru 2040 de credite internaționale de înaltă calitate în temeiul articolului 6 din Acordul de la Paris, în a doua parte a deceniului 2030-2040, în conformitate cu normele contabile ale Acordului de la Paris; rolul absorbțiilor permanente interne [captarea emisiilor biogene cu stocare de dioxid de carbon (BioCCS) și captarea directă în aer cu stocare de dioxid de carbon (DACCS)] în cadrul EU ETS; flexibilitate sporită între sectoare. Pentru a evalua impactul social, economic și de mediu, viitoarea arhitectură ar trebui să se bazeze pe evaluări solide ale impactului. Viitoarea arhitectură ar trebui, de asemenea, să promoveze convergența, ținând seama în același timp de echitate și de particularitățile statelor membre, inclusiv ale insulelor și ale regiunilor ultraperiferice.
	(8)	Uniunea dispune de un cadru de reglementare pentru atingerea obiectivului climatic pentru 2030. Printre actele legislative de punere în aplicare a obiectivului respectiv se numără Directiva 2003/87/CE, care instituie EU ETS, Regulamentul (UE) 2018/842 al Parlamentului European și al Consiliului8 , care a introdus obiective naționale de reducere a emisiilor de gaze cu efect de seră până în 2030, și Regulamentul (UE) 2018/841 al Parlamentului European și al Consiliului9, care prevede obiective de absorbție netă a emisiilor de dioxid de carbon pentru sectorul exploatării terenurilor. Pentru a asigura o tranziție lină către EU ETS2, aplicarea articolului 30k alineatul (2) literele (a)-(e) din Directiva 2003/87/CE ar trebui amânată cu un an. Comisia ar trebui să evalueze modul în care legislația relevantă a Uniunii ar trebui modificată pentru a atinge obiectivul climatic pentru 2040, ținând seama totodată de scăderea capacității absorbanților naturali. Atunci când va elabora cadrul post-2030, Comisia ar trebui să pregătească evaluări detaliate ale impactului, în care să țină seama de propria analiză a planurilor naționale integrate privind energia și clima, de contextul geopolitic, inclusiv de nevoia de a garanta că Uniunea și statele sale membre au capacitatea de a spori și de a consolida rapid capabilitățile lor defensive prin abordarea potențialelor obstacole, fără a se renunța la stimulentele pentru decarbonizarea industrială, de impactul asupra competitivității, asupra întreprinderilor mici și mijlocii și a industriilor mari consumatoare de energie, precum și de impactul asupra costurilor energiei și asupra nevoilor în materie de investiții în toate statele membre. Comisia ar trebui să aibă în vedere luarea unor măsuri necesare, inclusiv, după caz, prezentarea de propuneri legislative.

	__________________
	__________________

	8 Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26, ELI: http://data.europa.eu/eli/reg/2018/842/oj).
	8 Regulamentul (UE) 2018/842 al Parlamentului European și al Consiliului din 30 mai 2018 privind reducerea anuală obligatorie a emisiilor de gaze cu efect de seră de către statele membre în perioada 2021-2030 în vederea unei contribuții la acțiunile climatice de respectare a angajamentelor asumate în temeiul Acordului de la Paris și de modificare a Regulamentului (UE) nr. 525/2013 (JO L 156, 19.6.2018, p. 26, ELI: http://data.europa.eu/eli/reg/2018/842/oj).

	9 Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO L 156, 19.6.2018, p. 1, ELI: http://data.europa.eu/eli/reg/2018/841/oj).
	9 Regulamentul (UE) 2018/841 al Parlamentului European și al Consiliului din 30 mai 2018 cu privire la includerea emisiilor de gaze cu efect de seră și a absorbțiilor rezultate din activități legate de exploatarea terenurilor, schimbarea destinației terenurilor și silvicultură în cadrul de politici privind clima și energia pentru 2030 și de modificare a Regulamentului (UE) nr. 525/2013 și a Deciziei nr. 529/2013/UE (JO L 156, 19.6.2018, p. 1, ELI: http://data.europa.eu/eli/reg/2018/841/oj).



Amendamentul		11

Propunere de regulament
Considerentul 8 a (nou)
	

	Textul propus de Comisie
	Amendamentul

	
	(8a)	Ar trebui să fie reflectate în mod corespunzător o serie de elemente menite să faciliteze atingerea obiectivului climatic pentru 2040, cum ar fi o contribuție adecvată la obiectivul climatic pentru 2040 a creditelor internaționale de înaltă calitate, în temeiul articolului 6 din Acordul de la Paris, în cursul celei de a doua părți a deceniului 2031-2040, într-un mod care să fie ambițios, eficient din punctul de vedere al costurilor și în conformitate cu normele contabile ale Acordului de la Paris, incluzând o perioadă-pilot pentru inițierea unei piețe a creditelor internaționale de înaltă calitate și de înaltă integritate pentru perioada 2031-2035; rolul absorbțiilor permanente interne [precum captarea emisiilor biogene cu stocare de dioxid de carbon (BioCCS) și captarea directă în aer cu stocare de dioxid de carbon (DACCS)] în cadrul EU ETS, garantându-se totodată integritatea de mediu a EU ETS, inclusiv posibilitatea stocării de CO2 în afara Uniunii, după caz, sub rezerva existenței unor acorduri internaționale și a asigurării unor condiții echivalente cu cele prevăzute de dreptul Uniunii; și o flexibilitate mai mare și accesibilă între sectoare și instrumente și în interiorul acestora pentru a sprijini o abordare cu un bun raport cost-eficacitate, prin care, de exemplu, realizările statelor membre într-un sector să poată compensa deficitele din alte sectoare în mod eficient din punctul de vedere al costurilor, garantându-se totodată faptul că fiecare sector își aduce contribuția la eforturile făcute și garantându-se că posibilele deficite dintr-un sector anume nu ar fi în detrimentul altor sectoare economice, fără a se aduce atingere posibilității fiecărui stat membru de a se folosi de flexibilități. Atunci când operaționalizează utilizarea creditelor internaționale, Comisia ar trebui să țină seama de necesitatea de a asigura condiții de concurență echitabile între toate statele membre și de posibilitatea de a sprijini parteneriatele strategice ale UE. Creditele internaționale nu ar trebui să joace un rol în ceea ce privește asigurarea conformității în temeiul EU ETS. Traiectoria actuală a EU ETS ar trebui evaluată cu ocazia viitoarei revizuiri a Directivei EU ETS pentru a se ține seama de obiectivul convenit pentru 2040, într-un mod care să permită o cantitate limitată de emisii după 2039. Comisia ar trebui să ia în considerare în timp util o încetinire a traiectoriei de eliminare treptată a alocării cu titlu gratuit a certificatelor de emisii, începând cu 2028, pentru a sprijini decarbonizarea, investițiile și ocuparea forței de muncă în Europa, inclusiv prin intermediul Băncii de Decarbonizare Industrială și al unei revizuiri a rezervei pentru stabilitatea pieței, reducând în același timp la minimum riscul de relocare a emisiilor de dioxid de carbon. Pentru a evalua impactul social, economic și de mediu, cadrul post-2030 ar trebui să se bazeze pe evaluări solide ale impactului. Cadrul post-2030 ar trebui, de asemenea, să promoveze convergența, ținând seama în același timp de echitate, de circumstanțele naționale și de particularitățile statelor membre, inclusiv ale insulelor, ale statelor membre insulare și ale regiunilor ultraperiferice.



Amendamentul		12

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 4 – paragraful 2
	

	Textul propus de Comisie
	Amendamentul

	Deși unele politici de susținere au fost deja puse în aplicare, iar impactul lor este deja vizibil, acest lucru nu este încă valabil pentru toate. Comisia urmărește să accelereze și să consolideze cadrul favorabil pentru a se asigura că sunt instituite condiții pentru a sprijini industria europeană și cetățenii pe tot parcursul tranziției, cu respectarea deplină a dreptului UE.
	Comisia continuă să își consolideze inițiativele legate de cadrul favorabil și depune eforturi să accelereze adoptarea și implementarea acestora pentru a se asigura că sunt reunite condițiile necesare pentru susținerea persoanelor juridice și fizice afectate, cum ar fi industria europeană și cetățenii, pe tot parcursul tranziției, în direcția atingerii obiectivelor stabilite la alineatele (1) și (3) de la prezentul articol, a obiectivului stabilit la articolul 2 alineatul (1) și a obținerii unei economii neutre din punct de vedere climatic.



Amendamentul		13

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – partea introductivă
	

	Textul propus de Comisie
	Amendamentul

	În cadrul revizuirii menționate la primul paragraf, pentru a facilita atingerea obiectivului stabilit la alineatul (3) din prezentul articol, Comisia se asigură că următoarele elemente sunt reflectate în mod corespunzător în propunerile legislative:
	În cadrul revizuirii menționate la primul paragraf de la alineatul (4), pentru a facilita atingerea obiectivului stabilit la alineatul (3) de la prezentul articol, Comisia se asigură că următoarele elemente sunt reflectate în mod corespunzător în propunerile legislative:



Amendamentul		14

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera a
	

	Textul propus de Comisie
	Amendamentul

	(a)	Începând din 2036, o posibilă contribuție limitată la obiectivul pentru 2040 de credite internaționale de înaltă calitate, în temeiul articolului 6 din Acordul de la Paris, de 3 % din emisiile nete din 1990 ale UE, care să sprijine UE și țările terțe în realizarea traiectoriilor de reducere a emisiilor nete de gaze cu efect de seră compatibile cu obiectivul Acordului de la Paris de a menține creșterea temperaturii medii globale cu mult sub 2 °C și de a continua eforturile de limitare a creșterii temperaturii la 1,5 °C peste nivelurile preindustriale – originea, criteriile de calitate și alte condiții privind achiziționarea și utilizarea unor astfel de credite sunt reglementate în dreptul Uniunii;
	(a)	începând din 2036, o contribuție adecvată la obiectivul climatic pentru 2040 a creditelor internaționale de înaltă calitate, în temeiul articolului 6 din Acordul de la Paris, de până la 5 % din emisiile nete ale UE din 1990, corespunzând unei reduceri interne a emisiilor nete de gaze cu efect de seră cu 85 % până în 2040 față de nivelurile din 1990, într-un mod care să fie atât ambițios, cât și eficient din punctul de vedere al costurilor, contribuție care să sprijine UE și țările terțe în realizarea unor traiectorii de reducere a emisiilor nete de gaze cu efect de seră care să fie compatibile cu obiectivul Acordului de la Paris de a menține creșterea temperaturii medii globale cu mult sub 2 °C și de a continua eforturile de limitare a creșterii temperaturii la 1,5 °C peste nivelurile preindustriale, asigurând integritatea de mediu a respectivelor credite și promovând în același timp poziția UE de lider tehnologic; pentru perioada 2031-2035 poate fi luată în considerare o perioadă-pilot pentru inițierea unei piețe a creditelor internaționale de înaltă calitate și de înaltă integritate; originea, criteriile de calitate și alte condiții privind achiziționarea și utilizarea unor astfel de credite sunt reglementate în dreptul Uniunii pentru a se asigura că acestea se bazează pe activități credibile și transformatoare în țările partenere ale căror obiective și politici climatice sunt compatibile cu obiectivele Acordului de la Paris și că fac obiectul unor garanții solide care să asigure integritatea, evitarea dublei contabilizări, adiționalitatea, permanența, guvernanța transparentă, metodologiile solide de monitorizare, raportare și verificare, precum și beneficii conexe economice, sociale și de mediu și garanții privind drepturile omului, garanții pentru prevenirea finanțării proiectelor care contravin intereselor strategice ale Uniunii și un nivel ridicat de ambiție în ceea ce privește ponderea veniturilor pentru adaptare, ponderea beneficiilor în materie de atenuare cu țările în cauză și atenuarea globală a emisiilor globale; atunci când stabilește criteriile, Comisia ia în considerare stabilirea unor criterii mai stricte decât cele prevăzute la articolul 6 alineatul (4) din Acordul de la Paris;



Amendamentul		15

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera b
	

	Textul propus de Comisie
	Amendamentul

	(b)	rolul absorbțiilor permanente interne în cadrul sistemului de comercializare a certificatelor de emisii de gaze cu efect de seră în cadrul Uniunii („EU ETS”) pentru a compensa emisiile reziduale din sectoarele greu de redus;
	(b)	rolul absorbțiilor permanente interne în cadrul schemei de comercializare a certificatelor de emisii de gaze cu efect de seră în cadrul Uniunii („EU ETS”) pentru a compensa emisiile reziduale greu de redus;



Amendamentul		16

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera c
	

	Textul propus de Comisie
	Amendamentul

	(c)	o flexibilitate sporită între sectoare, pentru a sprijini atingerea obiectivelor într-un mod eficient din punctul de vedere al costurilor;
	(c)	o flexibilitate sporită între instrumente și sectoare și în interiorul acestora, pentru a sprijini atingerea obiectivelor într-un mod simplu și eficient din punctul de vedere al costurilor;



Amendamentul		17

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera ca (nouă)
	

	Textul propus de Comisie
	Amendamentul

	
	(ca)	contribuția realistă a absorbțiilor de dioxid de carbon la efortul global de reducere a emisiilor, ținând seama, în același timp, de incertitudinile legate de absorbțiile naturale și asigurându-se că eventualele deficite nu ar fi în detrimentul altor sectoare economice, fără a aduce atingere posibilității ca statele membre să utilizeze surplusul de absorbții naturale pentru a-și compensa emisiile în alte sectoare;



Amendamentul		18

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera cb (nouă)
	

	Textul propus de Comisie
	Amendamentul

	
	(cb)	necesitatea de a menține, gestiona și îmbunătăți, după caz, absorbanții naturali pe termen lung și de a proteja și reface biodiversitatea, de a promova bioeconomia durabilă și circulară, precum și de a ține seama de efectele diferențelor legate de structura de vârstă a pădurilor, de variabilitatea naturală și de incertitudini, în special de cele legate de impactul schimbărilor climatice și al perturbărilor naturale în sectorul exploatării terenurilor, al schimbării utilizării terenurilor și forestier;



Amendamentul		19

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera d
	

	Textul propus de Comisie
	Amendamentul

	(d)	obiectivele și eforturile statelor membre pentru perioada de după 2030 ar trebui să reflecte eficiența din punctul de vedere al costurilor și solidaritatea, având în vedere circumstanțele naționale;
	(d)	obiectivele și eforturile statelor membre pentru perioada de după 2030 ar trebui să reflecte un bun raport cost-eficacitate și solidaritate, ținând seama de circumstanțele naționale și de particularitățile diferite ale acestora, inclusiv ale insulelor și ale regiunilor ultraperiferice;



Amendamentul		20

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera f
	

	Textul propus de Comisie
	Amendamentul

	(f)	impactul social, economic și de mediu;
	(f)	impactul social, economic și de mediu în toate statele membre, inclusiv din perspectiva obiectivelor de decarbonizare și de competitivitate pentru industria europeană;



Amendamentul		21

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera h
	

	Textul propus de Comisie
	Amendamentul

	(h)	necesitatea de a asigura o tranziție justă și echitabilă din punct de vedere social pentru toți;
	(h)	necesitatea de a asigura și de a sprijini o tranziție care să fie echitabilă și justă, pragmatică și echilibrată din punct de vedere social și cu un bun raport cost-eficacitate pentru toți, ținând seama de diferitele circumstanțe naționale și acordând o atenție deosebită efectelor asupra prețurilor de consum, asupra sărăciei energetice și asupra sărăciei din perspectiva transporturilor, precum și regiunilor și sectoarelor, inclusiv capacității lor de investiți, întreprinderilor mici și mijlocii, fermierilor și gospodăriilor vulnerabile afectate de tranziția către neutralitatea climatică;



Amendamentul		22

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera i
	

	Textul propus de Comisie
	Amendamentul

	(i)	simplificarea, neutralitatea tehnologică, rentabilitatea, eficiența economică și securitatea economică;
	(i)	simplificarea și reducerea sarcinii administrative, neutralitatea tehnologică, rentabilitatea, eficiența economică și securitatea economică;



Amendamentul		23

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera j
	

	Textul propus de Comisie
	Amendamentul

	(j)	combaterea schimbărilor climatice ca motor al investițiilor și inovării;
	(j)	combaterea schimbărilor climatice ca motor al investițiilor, inovării și al creșterii competitivității;



Amendamentul		24

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera k
	

	Textul propus de Comisie
	Amendamentul

	(k)	necesitatea de a consolida competitivitatea globală a economiei Uniunii, în special a întreprinderilor mici și mijlocii și a sectoarelor industriale cele mai expuse relocării emisiilor de dioxid de carbon, astfel încât să se asigure o concurență loială;
	(k)	necesitatea de a consolida reziliența și competitivitatea globală a economiei Uniunii și de a reduce riscul de relocare a emisiilor de dioxid de carbon, în special pentru întreprinderile mici și mijlocii și pentru sectoarele industriale care sunt cele mai expuse la relocarea emisiilor de dioxid de carbon, inclusiv în ceea ce privește exporturile, astfel încât să se asigure o concurență loială;



Amendamentul		25

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera m
	

	Textul propus de Comisie
	Amendamentul

	(m)	accesibilitatea energiei, securitatea aprovizionării, eficiența energetică și principiul «eficiența energetică înainte de toate»;
	(m)	disponibilitatea energiei și accesibilitatea acesteia din punctul de vedere al prețului, siguranța alimentării cu energie, securitatea energetică, eficiența energetică, inclusiv principiul „eficiența energetică înainte de toate”, precum și consolidarea rețelelor și interconexiunilor de energie electrică, în vederea construirii unei veritabile uniuni energetice și a promovării energiei produse pe plan intern;



Amendamentul		26

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera ma (nouă)
	

	Textul propus de Comisie
	Amendamentul

	
	(ma)	rolul combustibililor cu zero emisii, al celor cu emisii scăzute de carbon și al celor din surse regenerabile în decarbonizarea transporturilor, inclusiv a transportului rutier după 2030, precum și măsuri concrete pentru a ajuta producătorii de vehicule grele să își atingă obiectivele, ținând seama de conținutul european;



Amendamentul		27

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera o
	

	Textul propus de Comisie
	Amendamentul

	(o)	necesitatea de a asigura eficacitatea de mediu și o evoluție graduală în timp;
	(o)	necesitatea de a asigura eficacitatea de mediu și o evoluție graduală în timp, protejând, în același timp, coeziunea socială și asigurând securitatea alimentară și o tranziție justă;



Amendamentul		28

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera p
	

	Textul propus de Comisie
	Amendamentul

	(p)	necesitatea de a menține, gestiona și îmbunătăți absorbanții naturali pe termen lung și de a proteja și reface biodiversitatea, precum și de a ține seama de incertitudini, în special de cele legate de impactul schimbărilor climatice în sectorul exploatării terenurilor;
	eliminat



Amendamentul		29

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera q
	

	Textul propus de Comisie
	Amendamentul

	(q)	nevoile și oportunitățile de investiții, inclusiv accesul la finanțare publică și privată;
	(q)	nevoile și oportunitățile de investiții, inclusiv accesul la finanțare publică și privată, precum și sprijin pentru inovare și acces la tehnologii inovatoare în toate statele membre, luând în considerare echilibrul geografic;



Amendamentul		30

Propunere de regulament
Articolul 1 – paragraful 1 – punctul 2
Regulamentul (UE) 2021/1119
Articolul 4 – alineatul 5 – litera r
	

	Textul propus de Comisie
	Amendamentul

	(r)	evoluțiile internaționale și eforturile întreprinse pentru a atinge obiectivele pe termen lung ale Acordului de la Paris și obiectivul final al CCONUSC, precum și sprijinul Uniunii pentru partenerii săi în abordarea schimbărilor climatice și a impactului acestora.
	(r)	evoluțiile internaționale și eforturile întreprinse pentru a atinge obiectivele pe termen lung ale Acordului de la Paris și obiectivul final al Convenției-cadru a Națiunilor Unite asupra schimbărilor climatice (CCONUSC), precum și sprijinul Uniunii pentru partenerii săi în abordarea schimbărilor climatice și a impactului acestora.



Amendamentul		31

Propunere de regulament
Articolul 1 – paragraful 1 – punctul 2 a (nou)
Regulamentul (UE) 2021/1119
Articolul 4 – alineatul 8 (nou)
	

	Textul propus de Comisie
	Amendamentul

	
	(2a)	La articolul 4, se adaugă următorul alineat:

	
	„(8) Începând cu un an de la adoptarea prezentului regulament, Comisia evaluează o dată la doi ani punerea în aplicare a obiectivelor intermediare și a traiectoriilor de decarbonizare stabilite în prezentul regulament și raportează cu privire la acestea, ținând seama de cele mai recente dovezi științifice, de progresele tehnologice și de provocările și oportunitățile în schimbare pentru competitivitatea UE la nivel mondial. Evaluarea poate fi însoțită, dacă este cazul, de propuneri legislative.”



Amendamentul		32

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera c (nouă)
	

	Textul propus de Comisie
	Amendamentul

	
	(3)	La articolul 11 primul paragraf, se adaugă următoarele litere:

	
	(c) provocările și oportunitățile în schimbare pentru competitivitatea la nivel mondial a industriilor europene din toate statele membre, în special a industriilor mari consumatoare de energie și a întreprinderilor mici și mijlocii;



Amendamentul		33

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera ca (nouă)
	

	Textul propus de Comisie
	Amendamentul

	
	(ca)	evoluția prețurilor la energie și impactul acesteia asupra industriilor și gospodăriilor europene;



Amendamentul		34

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera cb (nouă)
	

	Textul propus de Comisie
	Amendamentul

	
	(cb)	impactul socioeconomic, inclusiv efectele asupra ocupării forței de muncă;



Amendamentul		35

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera d (nouă)
	

	Textul propus de Comisie
	Amendamentul

	
	(d)	progresele tehnologice și implementarea tehnologiilor inovatoare în toate statele membre și în toate sectoarele;



Amendamentul		36

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera e (nouă)
	

	Textul propus de Comisie
	Amendamentul

	
	(e)	nivelul estimat al absorbțiilor nete la nivelul Uniunii în raport cu obiectivele prezentului regulament. În cazul în care Comisia constată că nivelul estimat al absorbțiilor naturale nete pentru 2040 diferă semnificativ de ceea ce ar fi necesar pentru atingerea obiectivului intermediar pentru 2040, inclusiv acolo unde acest lucru este cauzat de perturbări naturale, Comisia propune, dacă este cazul, măsuri la nivelul Uniunii, inclusiv, dacă este necesar, o ajustare a obiectivului intermediar pentru 2040 în funcție de eventualele deficite și în limitele acestora, și se asigură că posibilele deficite nu vor fi în detrimentul altor sectoare economice;



Amendamentul		37

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera f (nouă)
	

	Textul propus de Comisie
	Amendamentul

	
	(f)	progresele înregistrate în direcția atingerii obiectivelor intermediare stabilite în prezentul regulament.



Amendamentul		38

Propunere de regulament
Articolul 1 – alineatul 1 – punctul 3 (nou)
Regulamentul (UE) 2021/1119
Articolul 11 – paragraful 1 – litera g (nouă)
	

	Textul propus de Comisie
	Amendamentul

	
	(g)	flexibilitatea pentru statele membre de a utiliza credite internaționale de înaltă calitate pentru a-și îndeplini până la 5 % din obiectivele și eforturile lor pentru perioada de după 2030 în sectoare care nu sunt reglementate în cadrul EU ETS.



Amendamentul		39

Propunere de regulament
Articolul 1 – alineatul 1 – punctul 4 (nou)
Regulamentul (UE) 2021/1119
Articolul 11 – paragraful 2
	

	Textul în vigoare
	Amendamentul

	
	(4)	La articolul 11, al doilea paragraf se înlocuiește cu următorul text:

	Raportul Comisiei poate fi însoțit, dacă este cazul, de propuneri legislative de modificare a prezentului regulament.
	„Raportul Comisiei este însoțit, dacă este cazul, de propuneri legislative de revizuire a prezentului regulament, inclusiv a obiectivului intermediar pentru 2040, precum și de măsuri suplimentare de consolidare a inițiativelor privind cadrul favorabil pentru sprijinirea unei puneri în aplicare efective și continue a prezentului regulament, în conformitate cu articolul 4 alineatul (5), și pentru asigurarea competitivității, prosperității și coeziunii sociale a UE.”



Amendamentul		40

Propunere de regulament
Articolul 1 a (nou)
	

	Textul propus de Comisie
	Amendamentul

	
	Articolul 1a

	
	Amânarea intrării în funcțiune a schemei de comercializare a certificatelor de emisii în sectorul clădirilor, al transportului rutier și în alte sectoare

	
	Intrarea în funcțiune a schemei de comercializare a certificatelor de emisii în sectorul clădirilor, al transportului rutier și în alte sectoare, prevăzută în capitolul IVa din Directiva 2003/87, se amână până în 2028. Normele prevăzute la articolul 30k alineatul (2) literele (a)-(e) din Directiva 2003/87 se aplică. De asemenea, dispozițiile articolului 10a alineatul (8b) din Directiva 2003/87 se aplică în 2026.

